ফ্রান্স
ফ্রান্স যার সরকারী নাম ফরাসি প্রজাতন্ত্র ( "ফ্রঁস্‌" বা République Française "রেপ্যুব্লিক্‌ ফ্রঁসেজ়্‌" ) ইউরোপের একটি রাষ্ট্র। এটি ঐতিহাসিক ও সাংস্কৃতিক দিক থেকে পশ্চিমা বিশ্বের সবচেয়ে গুরুত্বপূর্ণ জাতিগুলির একটি। ফ্রান্স আন্তর্জাতিক ক্ষেত্রেও ব্যাপক প্রভাব বিস্তার করেছে; বিশ্বের প্রায় সর্বত্র এর প্রাক্তন উপনিবেশগুলি ছড়িয়ে আছে। আটলান্টিক মহাসাগর, ভূমধ্যসাগর, আল্পস পর্বতমালা ও পিরিনীয় পর্বতমালা-বেষ্টিত ফ্রান্স বহুদিন ধরে উত্তর ও দক্ষিণ ইউরোপের মাঝে ভৌগোলিক, অর্থনৈতিক ও ভাষিক সংযোগসূত্র হিসেবে ভূমিকা পালন করে আসছে।
ভাষা নিয়ন্ত্রক সংস্থার তালিকা
এটি একটি ভাষা নিয়ন্ত্রক সংস্থার তালিকা যা মান্য ভাষা নিয়ন্ত্রণ করে এবং যাকে প্রায়ই বলা হয় ভাষা অ্যাকাডেমি। ভাষার ক্ষেত্রে অ্যাকাডেমি বলতে এমন একটি সংস্থাকে বোঝায় যা কোন ভাষাকে অ্যাকাডেমির চোখে বহিঃস্থ বিরূপ প্রভাব থেকে রক্ষার চেষ্টা করে, ভাষার ব্যবহারের উৎকর্ষ ধরে রাখতে চেষ্টা করে এবং ব্যাকরণ, অভিধান, এবং অন্যান্য নির্দেশিকা রচনার মাধ্যমে ভাষাতে নিয়ম আনার চেষ্টা করে। ১৬শ শতক থেকে ভাষা অ্যাকাডেমিগুলি গড়ে উঠতে শুরু করে। এদের মধ্যে সবচেয়ে বিখ্যাত হল ফরাসি ভাষার জন্য প্রতিষ্ঠিত আকাদেমি ফ্রঁসেজ। ফ্রান্সের বাইরে স্পেন, সুইডেন, হাঙ্গেরি, বাংলাদেশ এবং আরও বহু দেশে ভাষার জন্য অ্যাকাডেমি গড়ে উঠেছে, তবে ইংরেজি ভাষার জন্য প্রধান ইংরেজিভাষী দেশগুলিতে এরকম কোন অ্যাকাডেমি নেই।